การรักษาเขาไว้ในครั้งนี้ การมีระยะห่าง Making Him Notice You Again
จำช่วงเวลาที่คุณมองย้อนกลับไปดูสิ่งต่างๆ หลังจากเลิกราได้หรือไม่? มันน่าจะเป็นประโยชน์ในตอนนี้ เมื่อคุณคบกับแฟนของคุณอีกครั้ง คุณก็ควรเตือนตัวเองถึงอะไรที่ทำผิดพลาดและพยายามป้องกันไม่ให้มันเกิดขึ้นอีก หากปัญหาคือคุณทะเลาะกันมากเกินไป คุณก็ต้องเตือนตัวเองให้สงบสติอารมณ์เวลาที่คุณเริ่มทะเลาะ หากปัญหาคือคุณไม่เป็นมิตรกับเพื่อนของเขา คุณก็ต้องทำตัวให้ดีขึ้นในคราวนี้ แฟนของคุณน่าจะมีค่ามากพอสำหรับสิ่งนี้  หากแฟนเก่าของคุณคือคนที่ทำผิดพลาด คุณก็ต้องค่อยๆ เตือนเขาเวลาที่เขาทำปัญหาเดียวกับครั้งที่แล้ว แม้คุณจะควรหลีกเลี่ยงการทำพลาดซ้ำแล้วซ้ำเล่า แต่หากคุณหมกมุ่นมากเกินไปคุณก็จะไม่มีความสุขในความสัมพันธ์นี้ แค่มีความสุขกับมันและพยายามอย่าคิดมากจนเกินไปนอกเสียจากว่าคุณกำลังมีข้อขัดแย้ง หากคุณกังวลว่าคุณจะสูญเสียเขากับทุกสิ่งที่คุณทำ คุณก็จะไม่มีความสุขกับช่วงเวลานี้ หากคุณรู้สึกไม่มั่นใจว่าความสัมพันธ์จะจบลงอีกครั้งหรือไม่ แฟนเก่าของคุณจะรู้สึกได้และสิ่งนั้นจะทำให้เขารู้สึกไม่มั่นใจเช่นเดียวกัน อย่าคิดว่านี่คือตอนที่ 2 ของความสัมพันธ์ คิดเสียว่ามันคือการที่คนสองคนเริ่มต้นใหม่อีกครั้งด้วยเครื่องมือที่ดีขึ้นในการรับมือกับความท้าทายต่างๆ ที่เข้ามา แม้คุณจะไม่สามารถลืมอดีตได้ทั้งหมดแต่คุณก็ไม่จำเป็นต้องหมกมุ่นอยู่กับมัน แน่นอนว่าหากมีความทรงจำในอดีตเข้ามาในหัว คุณก็ควรพูดเกี่ยวกับมันแต่ให้มองทุกสิ่งว่าเป็นการเริ่มต้นครั้งใหม่ คุณกำลังเริ่มต้นใหม่และครั้งนี้คุณกำลังฝ่าฟันมันด้วยเครื่องมือที่ดีขึ้น มันสำคัญที่คุณต้องปรับปรุงตัวเองเพื่อความสัมพันธ์ตราบใดที่ทั้งสองฝ่ายร่วมด้วยช่วยกัน แต่คุณไม่ควรเปลี่ยนแปลงตัวเองทั้งหมดเพียงเพื่อให้ได้มาซึ่งภาพลักษณ์ที่แฟนเก่าของคุณอยากให้คุณมี คุณควรเปลี่ยนแปลงหากคุณต้องการเปลี่ยนแปลงแต่ไม่ใช่เพราะเขา จำไว้ว่าเขาชอบคุณเพราะเหตุผลบางอย่างตั้งแต่แรก เพราะฉะนั้น หากคุณเปลี่ยนแปลงมากเกินไปเขาอาจจะจำผู้หญิงที่เขาเคยตกหลุมรักด้วยไม่ได้ มันมีความแตกต่างระหว่างการปรับปรุงข้อเสียกับการเป็นคนใหม่ทั้งหมด คุณสามารถปรับปรุงข้อเสียแต่ไม่ควรเปลี่ยนตัวเองเพื่อความสัมพันธ์ หากคุณกลับมาคบกับแฟนเก่าได้สักพักและบางอย่างไม่ถูกต้อง มันก็อาจจะจริงที่คุณเลิกกันด้วยเหตุผลที่ดี บางคู่ชอบสร้างเรื่องราวของการเลิกกันและกลับมาคบกัน แต่มันมักจะมีเหตุผลที่คนสองคนไม่สามารถอยู่ด้วยกันได้และมันเป็นเพราะพวกเขาเข้ากันไม่ได้ หากปัญหาเดิมกำลังเกิดขึ้นอีกครั้งหรือคุณหรือแฟนเก่าไม่มีความสุข คุณก็อาจจะต้องนำความสัมพันธ์ออกจากชีวิต  ซื่อสัตย์กับตัวเอง หากคุณลองทำทุกอย่างและมันไม่ได้ผล มันก็อาจจะถึงเวลาที่คุณต้องปล่อยมันไปตลอดกาล ภูมิใจกับตัวเองที่พยายามอย่างหนักเพื่อทำให้ได้แฟนเก่ากลับมา อย่างน้อยคุณก็ได้รู้แล้วว่ามันไม่คุ้มค่าพอ การได้รู้ความจริงนั้นย่อมดีกว่าสงสัยว่าจะเกิดอะไรขึ้นหากคุณสู้เพื่อได้ใจเขามาอีกครั้ง คุณอาจจะต้องการกลับไปหาแฟนเก่ามากแต่สิ่งที่แย่ที่สุดที่คุณทำได้คือการอยู่ใกล้ๆ เขาตลอดเวลา โทรหาเขาหรือขยิบตาให้เขาในห้องเรียนจนกว่าเขาจะมองเห็น หากคุณอยู่รอบตัวเขาตลอดเวลา เขาก็อาจจะเข้าใจแต่เขาอาจจะไม่ชอบ แทนการทำเช่นนั้น คุณควรถอยห่างออกจากเขาและหยุดไปเที่ยวกับเขาอย่างน้อยเป็นเวลา 2-3 สัปดาห์หรือมากกว่านั้น  คุณสามารถตัดสินใจได้ว่าคุณต้องการตัดการติดต่ออย่างสิ้นเชิงหรือเป็นไปไม่ได้เพราะโรงเรียน หยุดโทรหรือส่งข้อความหาเขาถึงแม้ว่าคุณมีเรื่องตลกที่ทำให้คุณนึกถึงเขา มันจะดีกว่าหากคุณอยู่เฉยๆ พยายามหลีกเลี่ยงการเจอเขาแม้คุณจะไปเที่ยวกับเพื่อนที่คุณมีร่วมกับเขาก็ตาม หากคุณต้องไปงานเดียวกับเขาคุณก็ไม่จำเป็นต้องทำตัวไม่สุภาพกับเขาแต่คุณไม่ควรใช้เวลาคุยกับเขามากเกินไป คุณไม่จำเป็นต้องทำตัวไม่สุภาพเพื่อถอยห่างจากแฟนเก่า หากคุณเจอเขา คุณก็ไม่ต้องวิ่งหนีแต่คุณก็ไม่ต้องอยากคุยกับเขาเกี่ยวกับเรื่องไร้สาระเช่นกัน ในขณะที่คุณถอยห่างออกจากแฟนเก่า คุณจะอยู่ในจุดที่สามารถมองย้อนกลับไปที่ปัญหาในความสัมพันธ์ หากคุณต้องการแฟนเก่าคืนมา คุณก็ต้องหาให้เจอว่าทำอะไรผิดพลาดเพื่อคุณจะได้ไม่ทำมันอีก ปัญหาอาจจะเรียบง่ายหรืออาจจะใช้เวลาในการค้นพบ นี่คือบางสิ่งที่อาจจะผิดพลาด:  บางทีคุณอาจจะขี้หึงหรือชอบบงการเกินไปและเขาทนไม่ได้อีกต่อไป บางทีคุณอาจจะไม่ได้ใช้เวลาด้วยกันมากพอ บางทีเขาอาจจะรู้สึกว่าคุณไม่ใส่ใจหรือรักเขามากพอ บางทีเขาอาจจะรู้สึกว่าคุณติดตัวเขาเกินไป บางทีมันมีการเปลี่ยนแปลงบางอย่าง เช่น ฝ่ายใดฝ่ายหนึ่งต้องย้ายไปที่เมืองอื่นหรือเขาอาจจะต้องไปมหาวิทยาลัยที่เมืองอื่นเป็นเวลา 2-3 เดือนและต้องการพักความสัมพันธ์ไว้ก่อน บางทีคุณอาจจะทะเลาะกันตลอดเวลาและเข้ากันไม่ได้ เมื่อคุณหาเจอแล้วว่าอะไรที่ผิดพลาดในความสัมพันธ์ซึ่งอาจจะเป็นหลายๆ ปัญหาร่วมกันแทนที่จะมีแค่ปัญหาเดียว มันก็ถึงเวลาที่จะคิดว่าคุณสามารถเปลี่ยนสิ่งต่างๆ ได้อย่างไรในครั้งต่อไป คุณคงไม่อยากทำให้แฟนเก่าต้องการคุณกลับมาหากคุณจะต้องเจอปัญหาเดิมๆ อีกครั้ง   คุณต้องพยายามทำการเปลี่ยนแปลงครั้งใหญ่ ไม่ว่ามันจะควบคุมด้านหนึ่งของนิสัยซึ่งนำไปสู่จุดตกต่ำของความสัมพันธ์หรือต้องคิดว่าคุณจะสามารถเปลี่ยนสิ่งต่างๆ ในความสัมพันธ์ได้อย่างไรหากคุณต้องการเริ่มมันอีกครั้ง หากปัญหาคือคุณขี้หึง คุณก็ต้องคิดว่าคุณจะทำยังไงให้ขี้หึงน้อยลง หากเขาคิดว่าคุณขี้บงการจนเกินไป คุณก็ต้องลดนิสัยด้านนั้นลงมา หากคุณทะเลาะกันตลอดเวลา คุณต้องคิดว่าทำอย่างไรจึงจะทะเลาะกันน้อยลง หากปัญหาอยู่ที่เขา คุณก็ต้องคิดว่าทำอย่างไรจึงจะคบกันได้อีกครั้งโดยไม่มีปัญหานี้ บางทีเขาอาจจะพร้อมเปลี่ยนแปลงแต่หากเขาไม่พร้อมและคุณรู้ว่ามันจะเป็นปัญหาอีกในระยะยาว คุณก็ต้องพิจารณาว่ามันคุ้มหรือไม่ที่จะได้เขากลับคืนมา ใช้เวลาปรับปรุงปัญหาอะไรก็ตามที่ทำให้ความสัมพันธ์จบลงและใช้เวลามีความสุขกับตัวเองหรือไปเที่ยวกับเพื่อน หาข้อบกพร่องที่คุณต้องการจะเปลี่ยนแปลงเกี่ยวกับตัวเองและค่อยๆ ลงมือทำ มันใช้เวลาทั้งชีวิตในการเติบโตเป็นบุคคลหนึ่งแต่การก้าวไปทีละเล็กทีละน้อยเพื่อทำขั้นตอนที่เหมาะสมจะสามารถช่วยความสัมพันธ์ของคุณได้  หากคุณมีเวลาที่ดี แฟนเก่าของคุณจะเริ่มสงสัยว่าคุณอยู่ที่ไหน หากคุณยุ่งกับการสนใจตัวเอง เขาก็จะยิ่งคิดถึงคุณมากขึ้นไปอีก ใช้เวลากับเพื่อนสาว ออกกำลังกายหรือทำงานอดิเรกที่คุณชอบ ใช้เวลาปรับปรุงตัวเองแต่อย่านานมาก หากคุณใช้เวลาหลายเดือนในการแก้ไขปัญหาและคุณหลุดออกจากกรอบไปเลย แฟนเก่าของคุณก็อาจจะเดินหน้าไปแล้ว หลังจากเวลาผ่านไปและคุณรู้สึกว่าคุณทั้งคู่ได้มุมมองใหม่ คุณก็ควรเริ่มให้โอกาสแฟนเก่าในการเห็นคุณมีความสุข ลองไปงานปาร์ตี้ที่เขาไปหรือไปเจอเขากับเพื่อนที่ร้านกาแฟหรือบาร์ อย่าทำตัวโจ่งแจ้งแต่ทำให้เขาเห็นคุณกับเพื่อนคนอื่นและจำได้ว่าการได้อยู่กับคุณสนุกแค่ไหน  หากคุณรู้ว่าคุณจะเจอเขา คุณควรดูดีที่สุดโดยไม่มากเกินไปจนดูเหมือนคุณแต่งตัวเพื่อเขา เมื่อคุณเจอเขา คุณควรทักทายด้วยรอยยิ้มและดูประหลาดใจ คุณยุ่งกับการทำอะไรสนุกๆ จนมองข้ามโอกาสที่จะได้เจอเขา วิธีนี้ไม่ได้ผลกับทุกคนแต่ถ้าคุณคิดว่าการที่แฟนเก่าของคุณเห็นคุณอยู่กับผู้ชายคนอื่นหรืออยู่ท่ามกลางกลุ่มผู้ชายจะทำให้เขาต้องการกลับมาหาคุณมากยิ่งขึ้นก็จงทำสิ่งนั้น สิ่งนี้ไม่ได้หมายความว่าคุณควรหาแฟนใหม่เพื่อทำให้เขาหึง เพียงแต่ทำให้เขาเห็นคุณกำลังอ่อย เล่นกับผมหรือแม้แต่เต้นกับผู้ชาย 1 หรือ 2 คน  อย่าทำเกินเลย หากเขาคิดว่าคุณกำลังคบกับคนอื่นเขาก็อาจจะถอยออกหรือเขาอาจจะต้องการคุณมากยิ่งขึ้น ลงรูปของคุณในขณะที่คุณมีความสุขกับเพื่อน รูปที่คุณไปเที่ยวที่ทะเลหรือแม้แต่ไปเที่ยวกับผู้ชายสองสามคนโดยไม่โจ่งแจ้งจนเกินไป สิ่งนี้จะทำให้แฟนเก่าของคุณจำได้ว่าคุณดูดีมากแค่ไหนและรู้สึกเสียใจที่เขาไม่ได้ไปเที่ยวกับคุณอีกต่อไป อย่าลงรูปบ่อย เพียงแค่ 1 หรือ 2 ครั้งต่อสัปดาห์เพื่อย้ำเตือนความจำของเขาว่าคุณยอดเยี่ยมมากแค่ไหน  เลือกเวลาที่คุณรู้ว่าเขาจะออนไลน์ หากคุณรู้ตารางของเขา คุณต้องนึกให้ออกว่าเขาควรเห็นรูปของคุณเมื่อไหร่ เริ่มทำความสัมพันธ์ของคุณให้เป็นมิตรมากขึ้น เปลี่ยนจากการทักทายธรรมดาเป็นบทสนทนาสั้นและคุยกับเขาเป็นเวลา 10 หรือ 20 นาที ทำให้มั่นใจว่าคุณเป็นคนที่บอกลาก่อนและอย่าทำให้เขาดึงบทสนทนาถึงแม้เขาจะต้องการทำแบบนั้น วิธีนี้จะทำให้เขาเสียใจมากขึ้นที่ปล่อยคุณไป จากนั้นรอให้เขาชวนคุณไปดื่มกาแฟหรือหากคุณกล้าพอก็สามารถชวนเขาไปดื่มได้  อย่าให้สัญญาณกับเขาว่าคุณต้องการคบกับเขาอีกครั้ง เพียงทำตัวให้ยอดเยี่ยมและเป็นมิตรและเขาจะต้องการคบคุณอีกครั้ง เมื่อคุณเริ่มไปเจอเขา 1 หรือ 2 ครั้ง คุณควรทำให้เขาเห็นว่าคุณสมบัติที่เขาไม่ชอบเกี่ยวกับตัวคุณหรือความสัมพันธ์นั้นได้หายไปแล้ว หากเขาคิดว่าคุณไม่เคยฟังเขา คุณก็ควรให้โอกาสเขาในการพูดมากขึ้น หากเขาคิดว่าคุณติดตัวเขามากเกินไป คุณก็ต้องแสดงให้เขาเห็นว่าคุณพึ่งพาตัวเองได้แล้ว อย่าทำสิ่งนี้ชัดเจนเกินไป อย่าพูดว่า "เธอไม่เห็นหรอว่าฉันไม่หึงเวลาที่เธอคุยกับผู้หญิงคนอื่นแล้ว?" แทนการทำเช่นนั้น คุณไม่ควรดูหึงหวงเวลาที่เขาคุยกับผู้หญิงคนอื่นและเขาจะนึกออกเอง หากแฟนเก่าของคุณต้องการกลับมาคบกับคุณ คุณก็จะรู้เอง คุณรู้ได้อย่างไรว่าเขาต้องการคุณในตอนแรก? เขาน่าจะส่งสัญญาณแบบเดียวกัน หากเขาจีบคุณโดยบอกว่าคุณดูดี เขาสัมผัสคุณเบาๆ หรือถามว่าคุณกำลังคบคนอื่นอยู่หรือไม่ก็อาจเป็นไปได้ว่าเขาต้องการคุณกลับคืนมา   สังเกตภาษากายของเขา เขาสบตาคุณ พยายามยืนใกล้คุณและดวงตาดูเป็นประกายเวลาที่คุณเดินเข้ามาในห้องหรือไม่? ถ้าใช่ เขาก็อาจจะต้องการคุณกลับคืนมา หากเขาต้องการเป็นแค่เพื่อนกับคุณ เขาก็จะไม่ทำตัวเหมือนคนรักกับคุณ ดู Facebook ของเขาหรือพยายามหาว่าเขากำลังคบคนอื่นอยู่หรือไม่จากเพื่อนที่คุณมีร่วมกับเขาโดยไม่ทำตัวโจ่งแจ้งเกินไป เขาอาจจะคบคนอื่นอยู่แล้วคุยกับคุณตามมารยาทหรือเพราะเขาต้องการเป็นเพื่อนกับคุณ หากแฟนเก่าของคุณเริ่มจีบคุณและหยิบยกความจริงที่ว่าคุณต้องการเขาอีกครั้ง เขาก็อาจจะขอคบคุณอีกครั้งหากเขารู้สึกเช่นเดียวกัน หรือหากคุณคิดว่าเขาต้องการที่จะคบกับคุณอีกครั้ง คุณก็สามารถบอกเขาว่าคุณรู้สึกอย่างไรและเริ่มคบกับเขาอีกครั้งหากเขารู้สึกแบบเดียวกัน  ค่อยเป็นค่อยไปในครั้งนี้ อย่าเจอเขามากกว่า 1 หรือ 2 ครั้งต่อสัปดาห์ พัฒนาพื้นฐานที่มั่นคงก่อนที่จะก้าวกระโดดไปยังจุดที่คุณค้างไว้ในครั้งก่อน ครั้งนี้คุณควรเป็นคนเด็ดเดี่ยวนอกเสียจากว่าปัญหาในความสัมพันธ์ครั้งก่อนคือความเด็ดเดี่ยวของคุณ อย่าสร้างตารางทางสังคมตามแฟนของคุณและใช้เวลากับเพื่อนหรือทำเรื่องของตัวเองบ้าง
อย่าทำความผิดพลาดเดิม. อย่ากดดันตัวเองมากเกินไป. เริ่มต้นอย่างสดชื่น. อย่าลืมที่จะเป็นตัวของตัวเอง. รู้ว่าเมื่อไหร่ที่ไปไม่รอด. ถอยห่างออกจากแฟนเก่า. คิดถึงสิ่งที่ผิดพลาด. วางแผนในการพูดถึงปัญหา. ปรับปรุงตัวเอง. ทำให้แฟนเก่าของคุณเห็นว่าคุณมีความสุขโดยไม่ต้องมีเขา. ทำให้เขาหึง (ตัวเลือก). ทำให้เขาหึงบนสื่อโซเชียล. เริ่มไปเที่ยวกับเขาเล็กน้อย. ทำให้เขาเห็นว่าคุณเปลี่ยนแปลงไปแล้ว. อ่านสัญญาณ. ค่อยๆ เริ่มคบอีกครั้ง.
https://www.wikihow.com/Make-Your-Ex-Boyfriend-Want-You-Back https://www.wikihow.com/Make-Your-Ex-Boyfriend-Want-You-Back https://www.wikihow.com/Make-Your-Ex-Boyfriend-Want-You-Back
Keeping Him This Time Getting Some Distance Making Him Notice You Again